दुखड़ा सुनाने के लिए टेबल पर चढ़े पार्षद ढोट, सर्वसम्मति से प्रस्तावों पर लगी मोहर
नगरनिगम के हाउस की वर्ष 2015 की आखिरी मीटिंग पार्षदों के शोर-शराबे के बीच खत्म हुई, जहां एक तरफ मेयर बख्शी राम अरोड़ा ने पार्षदों से टाउन हाल वाली बिल्डिंग को टूरिज्म विभाग को सुपुर्द करने और स्ट्रीट लाइटों के लिए मुलाजिम और समान खरीदने के प्रस्ताव को सर्वसम्मति से पास करवाया। वही, कूड़े की लिफ्टिंग, टूटी सड़कों, ब्लॉक सीवरेज, गंदा पानी और डीसी रेट के मुलाजिमों को रेगुलर करने का पार्षदों ने दुखड़ा सुनाया। इतना ही नहीं मीटिंग के दौरान अंतर में जब वार्ड नंबर 25 के पार्षद जरनैल सिंह ढोट के बोलने की बारी आयी, तो सभी पार्षद मीटिंग खत्म करके जाने लगे। शोरगुल माहौल में अपनी बात को मेयर और कमिश्नर तक पहुंचाने के लिए ढोट टेबल पर खड़े हो गए। उन्होंने चिल्लाते हुए कहा कि हाउस टैक्स विभाग से लोगों को अपने टीएस-1 लेने के लिए काफी परेशानी हो रही है। ढोट के समर्थन में विपक्षी दल के नेता राजकंवल प्रीतपाल सिंह लक्की और कांग्रेसी पार्षदों ने तख्तियां दिखाकर रोष व्यक्त किया। कमिश्नर ने मामले का हल निकालने का आश्वासन दिया।
अवैधनिर्माण के खिलाफ पार्षद लगाएंगे धरना
पार्षदअमरजीत सिंह भाटिया ने अवैध बिल्डिंगों के निर्माण को लेकर एमटीपी विभाग पर सवाल खड़े किए जिसपर सीनियर डिप्टी मेयर अवतार सिंह ट्रकांवाला ने माफिया के खिलाफ समूह धरना लगाने की मांग रखी। जिसपर अकाली-भाजपा और विपक्ष के पार्षदों ने अपनी सहमति दी। वही, मेयर अरोड़ा ने भी धरने के हक में हामी भरी। वही, ट्रकांवाला ने 6-7 अकाली पार्षदों की वार्डों में 30-30 लाख रुपए के विकास काम जल्द होने की मांग उठाई। उन्होंने कहा कि जो ठेकेदार काम नहीं कर रहे उन्हें जल्द से जल्द ब्लैक लिस्ट किया जाए।
पार्षदके साइन होकर मिले सामान: जौली
पार्षदराज कुमार जौली ने कहा कि स्ट्रीट लाइट के लिए मुहल्ला सुधार कमेटी के तहत 2-2 मुलाजिम और 50 हजार रुपए का सामान पार्षद के साइन होकर मिले। कही यह हो अफसर और मुलाजिम मिली भुगत से समान का गोलमाल कर जाए। मेयर ने कहा कि मुलाजिमों को वेतन और स्ट्रीट लाइट का समान पार्षदों की मांग पर ही दिया जाएगा।
डीसीरेट के मुलाजिमों का हल निकले : हनी
पार्षदराजेश हनी ने कहा कि निगम ने टाउन हाल को टूरिज्म विभाग के सुपुर्द करना है। रंजीत एवेन्यू में नई बिल्डिंग तैयार नहीं हुई। क्या हाउस की अगली मीटिंग गोलबाग में होगी। वहीं, 1 साल से बीच में लटक रहे डीसी रेट के मुलाजिमों का हल निकाला जाए। मेयर बाले,पंजाब सरकार के निर्णय पर ही काम किया जाएगा।
ओमेक्समॉल के खिलाफ कोर्ट में जाऊंगी : मीनू
पार्षदमीनू सहगल ने नावल्टी चौक में निर्माणाधीन ओमेक्स मॉल के दबे मुद्दे को फिर से मीटिंग में उठाया। उन्होंने कहा कि इस मॉल के खिलाफ विजिलैंस जांच करवाने की मांग हुई थी, लेकिन कुछ नहीं हुआ। अगर पांच दिनों के अंदर मॉल पर कार्रवाई नहीं हुई तो कोर्ट में पीआईएल दायर की जाएगी।
हाउस की मीटिंग के दौरान टेबल पर चढ़े पार्षद जरनैल सिंह ढोट।
पार्षदों की समस्याएं सुनने पर तख्तियां दिखाकर मेयर बख्शी राम अरोड़ा का विरोध करते विपक्षी दल के नेता राजकंवलप्रीत सिंह लक्की और सर्बजीत सिंह।
अवैध बिल्डिंगों के खिलाफ धरना लगाने के मुद्दे पर बहसबाजी करते मेयर बख्शी राम अरोड़ा और सी. डिप्टी मेयर अवतार सिंह ट्रकांवाला।
hin_Deva hin_Deva bho_Deva hin_Deva bho_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva